CELEX: 62007CA0158
Language: fi
Date: 2008-11-18 00:00:00
Title: Asia C-158/07: Yhteisöjen tuomioistuimen tuomio (suuri jaosto) 18.11.2008 (Centrale Raad van Beroepin (Alankomaat) esittämä ennakkoratkaisupyyntö) — Jacqueline Förster v. Hoofddirectie van de Informatie Beheer Groep (Henkilöiden vapaa liikkuvuus — Opiskelija, joka on jäsenvaltion kansalainen ja joka on tullut johonkin toiseen jäsenvaltioon opiskellakseen siellä — Opiskelijoille toimeentuloa varten myönnettävä apuraha — Unionin kansalaisuus — EY 12 artikla — Oikeusvarmuus)

10.1.2009   
            
            
               FI
            
            
               Euroopan unionin virallinen lehti
            
            
               C 6/4
            
         Yhteisöjen tuomioistuimen tuomio (suuri jaosto) 18.11.2008 (Centrale Raad van Beroepin (Alankomaat) esittämä ennakkoratkaisupyyntö) — Jacqueline Förster v. Hoofddirectie van de Informatie Beheer Groep
   (Asia C-158/07) (1)
   
   (Henkilöiden vapaa liikkuvuus - Opiskelija, joka on jäsenvaltion kansalainen ja joka on tullut johonkin toiseen jäsenvaltioon opiskellakseen siellä - Opiskelijoille toimeentuloa varten myönnettävä apuraha - Unionin kansalaisuus - EY 12 artikla - Oikeusvarmuus)
   (2009/C 6/06)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Centrale Raad van Beroep
   Pääasian asianosaiset
   
      Kantaja: Jacqueline Förster
   
      Vastaaja: Hoofddirectie van de Informatie Beheer Groep
   Oikeudenkäynnin kohde
   Ennakkoratkaisupyyntö — Centrale Raad van Beroep — EY 12 artiklan, työntekijöiden oikeudesta jäädä jäsenvaltion alueelle työskenneltyään siinä valtiossa 29.6.1970 annetun komission asetuksen (ETY) N:o 1251/70 (EYVL L 142, s. 24) 7 artiklan ja opiskelijoiden oleskeluoikeudesta 29.10.1993 annetun neuvoston direktiivin 93/96/ETY (EYVL L 31, s. 59) 3 artiklan tulkinta — Opiskelija, joka on jonkin jäsenvaltion kansalainen ja joka on tullut toiseen jäsenvaltioon opiskellakseen ja joka opintojen kanssa samanaikaisesti on tehnyt palkattua työtä tässä jäsenvaltiossa mutta sittemmin päättänyt ammattitoimintansa harjoittamisen
   Tuomiolauselma
   
               1)
            
            
               Pääasian kantajan tilanteessa oleva opiskelija ei voi vedota työntekijöiden oikeudesta jäädä jäsenvaltion alueelle työskenneltyään siinä valtiossa 29.6.1970 annetun komission asetuksen (ETY) N:o 1251/70 7 artiklaan saadakseen apurahan toimeentuloa varten.
            
         
               2)
            
            
               Opiskelija, joka on jäsenvaltion kansalainen ja joka on siirtynyt toiseen jäsenvaltioon suorittaakseen siellä opintoja, voi vedota EY 12 artiklan ensimmäiseen kohtaan saadakseen apurahan toimeentuloa varten, kun hän on oleskellut tietyn ajan vastaanottavassa jäsenvaltiossa. EY 12 artiklan ensimmäinen kohta ei estä soveltamasta muiden jäsenvaltioiden kansalaisiin viiden vuoden pituista edeltävää asumista koskevaa edellytystä.
            
         
               3)
            
            
               Pääasiassa kyseessä olevan kaltaisissa olosuhteissa yhteisön oikeus, erityisesti oikeusvarmuuden periaate, ei estä soveltamasta asumista koskevaa edellytystä, jonka nojalla muista jäsenvaltioista peräisin olevien opiskelijoiden oikeus saada apuraha toimeentuloa varten riippuu sellaisten asumisajanjaksojen täyttymisestä, jotka edeltävät tämän edellytyksen käyttöönottoa.
            
         
      (1)  EUVL C 117, 26.5.2007.